Reglerne betyder, at det fremover kun er tilladt at medbringe mindre mængder af væske og flydende stoffer i håndbagagen. Samtidig bliver det nu et krav, at du skal tage overtøjet af og tage bærbare computere og anden større elektronik ud af din taske inden sikkerhedseftersynet. Væsker og væskeformige stoffer Når der i EU-reglerne nævnes væsker, gelé og væskeformige substanser omfatter det mere end f. eks. vand og læskedrikke. Det drejer sig bl. a. om: • Væsker som f. eks. vand, juice, saft, suppe og sirup • Parfume, barbersprit, eau de cologne o. lign • Delvist flydende stoffer som f. eks. hårshampoo og tandpasta. • Olier og cremer, f. eks. håndlotion eller solcreme • Indholdet i beholdere under tryk, f. eks. deodorant, barberskum o. lign. • Blandinger af faste og flydende stoffer